b'\n_START_ARTICLE_\nZil\n_START_PARAGRAPH_\nZavod imeni Likhachova (ZIL) (russisk: \xd0\x97\xd0\xb8\xd0\x9b) var et russisk bilmerke og fabrikk, stiftet i 1924 under navnet AMO.  Navnet betyr Zavod imeni Likhakov (fabrikk oppkalt etter Likhakov) og kommer fra Ivan A. Likhakov, en tidligere direkt\xc3\xb8r og betydelig skikkelse innenfor sovjetisk bilproduksjon.  Fra 1933 til 1956 het fabrikken ZIS, hvor den siste bokstaven sto for Stalin. Selskapet var da en vesentlig produsent av milit\xc3\xa6re kj\xc3\xb8ret\xc3\xb8y og av kanoner og kanonlavetter og annet milit\xc3\xa6rt utstyr._NEWLINE_Selskapet produserer b\xc3\xa5de lastebiler og personbiler. Personbilene var store limousiner, og ble benyttet bare av den \xc3\xb8verste eliten i Sovjetunionen.  Lastebilene lisensproduseres for eksempel i Bulgaria og Kina._NEWLINE_Paccar har samarbeidet med ZIL om montering av Kenworth lastebiler, og Volvo har forhandlet om sammensetting av FH12 lastebiler.  Lastebil-avdelingen  til ZIL har i dag et samarbeide med Caterpillar, og benytter en del motorer derifra.  Ungarske Ikarus bygger busser p\xc3\xa5 chassis fra ZIL.'